производителят действа в условията на пазарна икономика, в съответствие с определеното в същата разпоредба. Следователно институциите на Съюза не са длъжни да докажат, че производителят не отговаря на условията, предвидени за предоставянето на посочения статут. За сметка на това институциите на Съюза следва да преценят дали представените от засегнатия производител доказателства са достатъчни, за да се докаже, че установените в член 2, параграф 7, буква в), първа алинея от основния регламент критерии са изпълнени, за да му се предостави ТДПИ, а съдилищата на Съюза следва да проверят дали тази преценка е опорочена поради явна грешка (точка 32 от решението по дело C-249/10 P и точка 24 от решението по дело C-247/10 P).
 (33)
 Съгласно член 2, параграф 7, буква в) от основния регламент, за да получи ТДПИ, производителят износител следва да отговаря и на петте критерия, изброени в посочения член. Поради това Комисията счете, че неспазването на поне един критерий е достатъчно основание, за да се отхвърли искането за ТДПИ.
 (34)
 Нито един от засегнатите производители износители не успя да докаже, че отговаря на критерий 1 (решения във връзка със стопанската дейност). По-специално, предоставената от тях информация сочи, че и тримата производители износители не са вземали решения във връзка със стопанската си дейност в отговор на сигнали от пазара, отразяващи търсенето и предлагането, и без значителна намеса на държавата.
 (35)
 Две дружества (дружества 1 и 2) не отговарят на условията по критерий 2 (счетоводна отчетност). Счетоводните отчети на двете дружества съдържат пропуски, като не са спазени и международните счетоводни стандарти. Някои разходи, които е трябвало да бъдат вписани като разход през разглеждания период, неправилно са описани като актив (дружество 2), а в друг случай в бележките на одиторите се отбелязва, че при финансовите отчети не са спазени счетоводните правила и принципи, които се прилагат в държави извън засегнатата държава. Дружество 3 е представило един основен комплект счетоводна документация, който е бил подложен на независим одит в съответствие с международните счетоводни стандарти.
 (36)
 По отношение на критерий 3 (активи и „пренасяне“) нито един от тримата засегнати производители износители не успя да докаже, че няма нарушения, пренесени от предишната система на непазарна икономика. Нито един производител износител не представи пълна информация (например данни за договора за наем или аренда, информация относно условията, цените и плащанията или доклади за проверка на капитала), за да докаже, че няма нарушения, пренесени от системата на непазарна икономика.
 (37)
 Поради причините, изложени в съображение 32, тъй като нито един производител износител не отговаря на критерии 1 и 3, а двама производители износители не отговарят на критерий 2, не беше направена оценка по критерии 4 (законодателство относно несъстоятелност и собственост) и 5 (конвертиране на паричните единици).
 (38)
 С оглед на гореизложеното Комисията стигна до заключението, че ТДПИ не следва да се предостави на нито един от тримата засегнати производители износители, и надлежно ги уведоми за това, като ги покани да представят коментари. Нито един от тримата засегнати производители износители не представи коментари.
 (39)
 С оглед на това нито един от тримата засегнати производители износители не отговаря на всички